《满江红 其三 忆故园种竹栽篱，怅然寄内》
清代·董元恺

何意卿卿，常则住、白鸥溪曲。那更是、一春风雨，远山如沐。

插槿新栽空谷锦，移恨远带潇湘绿。羡深闺、泉石费经营，翛然足。

还须种，柴桑菊。原不慕，金门肉。任花开花落，无荣无辱。

半阁遥临天似水，野航小泛人如玉。倩天边、曾向故园飞，双黄鹄。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。